ทิ้งเยนถือบาท
สถานการณ์เงินท่วมโลกกำลังตามรังควานไทยอย่างหนัก
11 เม.ย. 2556

สถานการณ์เงินท่วมโลกกำลังตามรังควานไทยอย่างหนัก 
ลำพังสหรัฐอเมริกา ยุโรป อัดฉีดเงินเข้าสู่ระบบตามมาตรการอัดฉีดเชิงปริมาณ (คิวอี) ค่าเงินบาทไทยก็น่วม ปีที่แล้วแข็งขึ้นมา 3.5%
แต่พอธนาคารชาติญี่ปุ่น (บีโอเจ) ได้ประกาศอัดฉีดเงินเข้าสู่ตลาดเงินในญี่ปุ่นอีกสองก้อนรวม 8 ล้านล้านเยน (ราว 3.01 ล้านล้านบาท) จากที่ได้อัดฉีดไปก่อนหน้า 15 ล้านล้านเยน เงินบาทจึงแข็งค่าขึ้นมาภายในพริบตาสูงสุดในรอบ 16 ปีเข้าไปแล้ว เนื่องจากบรรดานักลงทุนต่างเทขายสินทรัพย์เยนออกมาหนักแล้วหันมาลงทุนในหลักทรัพย์สกุลบาท
ล่าสุด ญี่ปุ่นประกาศกางแผนซื้อพันธบัตรทุกประเภทเพิ่มอีก 7 ล้านล้านเยน หรือราว 2.04 ล้านล้านบาท ต่อเดือนจนถึงปีหน้า เพิ่มขึ้นจากเดิม 3.8 ล้านล้านเยน
เฉพาะเดือน เม.ย.นี้ จะซื้อ 5 รอบ มูลค่ารวม 6.2 ล้านล้านเยน ราว 1.81 ล้านล้านบาท เดือน พ.ค.จะซื้อ 6 ครั้ง มูลค่ารวม 7.44 ล้านล้านเยน หรือราว 2.17 ล้านล้านบาท
ตั้งรับกันให้ดีรับรองแข็งกว่านี้แน่ๆ